**Pamokos tema –** Veiksmažodžių laikai ir nuosakos.

**Tikslas**. Gebėti atpažinti ir tinkamai vartoti veiksmažodžių nuosakas ir laikus.

**Uždaviniai:**

a) susipažinti su Katedros aikšte – viena esminių ir istoriškai svarbiausių vietų sostinėje;

b) užrašyti veiksmažodžius esamuoju, būtuoju kartiniu, būtuoju dažniniu ir būsimuoju laiku;

c) užrašyti veiksmažodžius tiesiogine, tariamąja ir liepiamąja nuosaka.

**Kompetencijos:** pažinimo, kultūrinė, komunikavimo.

**Priemonės:** užduoties lapai, rašymo priemonės, trumpa informacija apie veiksmažodžius, jų laikus ir nuosakas.

**Vertinimas:** formuojamasis, kaupiamasis, suminis.

**Metodai**: darbas grupėmis, žiūrėk–galvok–aptark su draugu.

**Vieta:** Katedros aikštė. Pamoka gali vykti bet kurioje vietoje, kur yra daug objektų ir intensyviai vyksta veiksmas.

**Klasė:** 6 klasė

**Temos sąvokos:** kalbos dalys, veiksmažodis, laikai, nuosakos.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusiose pamokoje aptarė veiksmažodį, jo darybą ir rašybą. |  |
| Įvadas: | Mokytojas supažindina mokinius su pamokas tema, išdalina dalomąją medžiagą – trumpą informaciją apie veiksmažodį, mokiniams pristato pamokos uždavinius. Mokiniai suskirstomi poromis.  Išdalinami užduočių lapai. |  |
| Pagrindinė dalis | Pamoka pradedama nuvykus į Katedros aikšte, kur mokiniai, susipažinę su aikštės istorija, fiksuoja matomus objektus. Paskui atlieka mokytojo paskirtas užduotis. |  |
| Refleksija | Mokiniai pasidalina veiklos įspūdžiais: ką jau žinojo apie veiksmažodžius, ką naujo sužinojo ir ką dar norėtų sužinoti, kaip supanti aplinka ir jos pasikeitimas skirtingais metų laikais padėjo geriau suvokti veiksmažodžių laikus ir nuosakas. |  |
| Namų darbas | Mokiniai, pavartodami visų nuosakų ir laikų veiksmažodžius, turi pratęsti pasakojimą apie pienės pūkelio kelionę: „Toli toli už gūdžios girios ir krištolo skaidrumo ežero driekėsi milžiniška pienių pieva. Kiekvieną rytą visi pienių pūkeliai kartu sveikindavo saulę, o vakare visi drauge jai linkėdavo labos nakties. Vieną gražų pavasario rytą pats jauniausias pienių pūkelis, vardu Debesėlis, vos pramerkęs akytes, nusprendė, kad ši diena yra pati geriausia leistis į kelionę...“.  Atliktus darbus mokiniai pristato savo klasei ir/ar mokyklos bendruomenei. |  |